LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2008 M. GRUODŽIO 31 D. ĮSAKYMO NR. 1K-465 „DĖL VALSTYBĖS IR SAVIVALDYBIŲ BIUDŽETINIŲ ĮSTAIGŲ IR KITŲ SUBJEKTŲ ŽEMESNIOJO LYGIO BIUDŽETO VYKDYMO ATASKAITŲ SUDARYMO TAISYKLIŲ IR FORMŲ PATVIRTINIMO“ PAKEITIMO

2022 m. rugpjūčio 30 d. Nr. 1K-301

Vilnius

1. P a k e i č i u Lietuvos Respublikos finansų ministro 2008 m. gruodžio 31 d. įsakymą Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“:

1.1. Pakeičiu nurodytu įsakymu patvirtintas Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisykles ir 7 punktą išdėstau taip:

„7. Lietuvos Respublikos finansų ministerijai teikiamos ataskaitos turi būti pasirašytos asignavimų valdytojų ar jų įgaliotų asmenų ir ataskaitas teikiančių įstaigų finansinę apskaitą (toliau – apskaita) tvarkančių asmenų, o teikiamos patvirtintos pažymos arba išrašai (be banko patvirtinimo) apie biudžeto lėšų likučius biudžetinėse sąskaitose (kasoje, mokėjimo kortelėse) turi būti pasirašyti teikiančių ataskaitas įstaigų apskaitą tvarkančių asmenų. Kai asignavimų valdytojų, kitų biudžetinių įstaigų apskaitą organizuoja biudžetinė įstaiga, kaip nustatyta Lietuvos Respublikos finansinės apskaitos įstatyme (toliau – centralizuota apskaitos įstaiga), teikiamos ataskaitos turi būti pasirašytos asignavimų valdytojo ar jo įgalioto asmens bei centralizuotos apskaitos įstaigos vadovo arba jo įgalioto asmens, o teikiamos patvirtintos pažymos arba išrašai (be banko patvirtinimo) apie biudžeto lėšų likučius biudžetinėse sąskaitose (kasoje, mokėjimo kortelėse) turi būti pasirašyti centralizuotos apskaitos įstaigos vadovo įgalioto asmens. Finansų ministerijos prašymu minėti asmenys privalo pateikti paaiškinimus dėl ataskaitose pateiktų duomenų.“

1.2. Pakeičiu nurodytu įsakymu patvirtintas Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų formas:

1.2.1. Pakeičiu biudžetinių įstaigų pajamų ataskaitą (formą Nr. 1) ir ją išdėstau nauja redakcija (pridedama).

1.2.2. Pakeičiu biudžeto išlaidų sąmatos vykdymo ataskaitą (formą Nr. 2) ir ją išdėstau nauja redakcija (pridedama).

1.2.3. Pakeičiu biudžeto išlaidų plano vykdymo pagal programas ir finansavimo šaltinius ataskaitą (formą Nr. 3) ir ją išdėstau nauja redakcija (pridedama).

1.2.4. Pakeičiu biudžeto išlaidų sąmatos vykdymo pagal programas, uždavinius ir priemones ataskaitą (formą Nr. 4) ir ją išdėstau nauja redakcija (pridedama).

2. N u s t a t a u, kad šis įsakymas taikomas teikiant 2022 metų ataskaitinių ketvirčių, metų ir vėlesnių ataskaitinių laikotarpių duomenis.

Finansų ministrė	Gintarė Skaistė